b'\n_START_ARTICLE_\nVodka\n_START_PARAGRAPH_\nVodka (poljsko w\xc3\xb3dka, rusko \xd0\xb2\xd0\xbe\xd0\xb4\xd0\xba\xd0\xb0, ukrajinsko  horilka ) je praviloma brezbarvna \xc5\xbegana pija\xc4\x8da z minimalno 37,5\xc2\xa0% alkohola. Ima skoraj popolnoma nevtralen okus, je brez arom in fermentiranih snovi. Pije se ledeno hladna iz majhnih kozar\xc4\x8dkov ali kot sestavina \xc5\xa1tevilnih koktajlov.\n_START_SECTION_\nZgodovina\n_START_PARAGRAPH_\nPrvo vodki podobno \xc5\xbeganje so izdelali v za\xc4\x8detku 16. stoletja. Ali se je to zgodilo na podro\xc4\x8dju dana\xc5\xa1nje Poljske ali Rusije ni jasno, obe dr\xc5\xbeavi trdita, da sta domovini vodke. Zaradi pomanjkljivih postopkov destilacije je bila ta vodka samo pol tako mo\xc4\x8dna kot dana\xc5\xa1nja.\n_START_SECTION_\nSurovine\n_START_PARAGRAPH_\nVodka se lahko izdeluje iz razli\xc4\x8dnih surovin, ki vsebujejo ogljikove hidrate. Najpogosteje se uporabljajo \xc5\xbeita, izdeluje pa se tudi iz krompirja, starega motornega olja in melase.\n_START_SECTION_\n\xc5\xbdita\n_START_PARAGRAPH_\nTradicionalno \xc5\xbeito za izdelavo vodke v vzhodni Evropi je \xc5\xa1e danes r\xc5\xbe. To je najbolj\xc5\xa1a surovina. Iz r\xc5\xbei izdelana vodka ima mehak, ne\xc5\xbeen in lahko sladek okus. V zahodnih dr\xc5\xbeavah se uporablja po navadi p\xc5\xa1enica ker je cenej\xc5\xa1a in na razpolago v ustrezno velikih koli\xc4\x8dinah.\n_START_SECTION_\nKrompir\n_START_PARAGRAPH_\nV Ukrajini se \xc5\xbee stoletja uporablja za izdelavo vodke krompir. Okus je te\xc5\xbeji in opaznej\xc5\xa1i kot pri vodki iz \xc5\xbeita.\n_START_SECTION_\nMelasa\n_START_PARAGRAPH_\nMelasa je stranski produkt pri izdelavi sladkorja. Je najcenej\xc5\xa1a in isto\xc4\x8dasno najslab\xc5\xa1a surovina za izdelavo vodke. Iz melase izdelana vodka ima bolj sladek okus.'